CELEX: 32006D0658
Language: mt
Date: 2006-09-29 00:00:00
Title: Deċiżjoni tal-Kummissjoni tad-29 ta' Settembru 206 li tgħaddi l-ġestjoni tal-għajnuna dwar l-aġenziji implimentattivi għall-miżuri ta' qabel l-adeżjoni favur l-agrikultura u l-iżvilupp rurali fil-Kroazja fil-perjodu ta' qabel l-adeżjoni.

700                MT              Il-Ġurnal Uffiċjali ta’ l-Unjoni Ewropea                     24.12.2008

32006D0658

30.9.2006                      IL-ĠURNAL UFFIĊJALI TA’ L-UNJONI EWROPEA                            L 271/83

                                DEĊIŻJONI TAL-KUMMISSJONI

                                       tad-29 ta’ Settembru 206

    li tgħaddi l-ġestjoni tal-għajnuna dwar l-aġenziji implimentattivi għall-miżuri ta' qabel
       l-adeżjoni favur l-agrikultura u l-iżvilupp rurali fil-Kroazja fil-perjodu ta' qabel l-
                                             adeżjoni.

                                             (2006/658/KE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1266/1999 tal-21 ta’ Ġunju 1999 dwar
il-kordinament tal-għajnuna lill-pajjiżi applikanti fil-qafas ta’ l-istrateġija ta’ qabel is-sħubija
u li jemenda r-Regolament (KEE) Nru 3906/19891, u partikolarment l-Artikolu 12(2) tiegħu,
billi:

Wara li kkunsidrat ir-Regolament tal-Kunsill (KE) Nru 1268/1999 tal-21 ta' Ġunju 1999 dwar
l-appoġġ Komunitarju għall-miżuri ta' qabel l-adeżjoni għall-agrikultura u l-iżvilupp rurali fil-
pajjiżi applikanti ta' l-Ewropa ċentrali u tal-lvant fil-perijodu ta' qabel l-adeżjoni2, u
partikolarment l-Artikolu 4(5) u (6) tiegħu,

Billi:

(1)       Il-Programm għall-Iżvilupp Rurali fil-Kroazja kien approvat bid-Deċiżjoni tal-
          Kummissjoni C(2006) 301 tat-8 ta' Frar 2006, skond l-Artikolu 4(5) u (6) tar-
          Regolament (KE) Nru 1268/1999 tal-21 ta' Ġunju 1999.

(2)       Il-Gvern tal-Kroazja u l-Kummissjoni, f’isem il-Komunità Ewropea, iffirmaw, fit-29
          ta’ Diċembru 2005, il-Ftehim Finanzjarju Multiannwali (hawnhekk iżjed il’ quddiem
          imsejjaħ l-MAFA) li jistabbilixxi l-qafas tekniku, legali u amministrattiv biex jiġi
          applikat il-Programm SAPARD.

1
          ĠU L 161, 26.6.1999, p. 68.
2
          ĠU L 161, 26.6.1999 p. 87, kif l-aħħar emendat bir-Regolament (KE) Nru 2112/2005 (ĠU L 344,
          27.12.2005, p. 23).
 ---pagebreak--- 24.12.2008      MT             Il-Ġurnal Uffiċjali ta’ l-Unjoni Ewropea                       701

(3)    Ir-Repubblika tal-Kroazja nnotifikat lill-Kummissjoni dwar it-tlestija tal-proċeduri
       interni meħtieġa għall-konklużjoni tiegħu fis-6 ta' April 2006, li hija d-data tad-dħul
       fis-seħħ tal-MAFA.

(4)    Ir-Regolament (KE) Nru 1266/1999 jipprovdi li l-ħtieġa ta' approvazzjoni ex-ante
       msejjħa fl-Artikolu 12(1) tar-Regolament (KE) Nru 1266/1999 tista' tkun rinunzjata
       fuq il-bażi ta' analiżi ta' kull każ waħdu tal-kapaċità amministrattiva nazzjonali u
       settorali ta' programm/proġett. Ir-Regolament (KE) Nru 2222/2000 jipprovdi għal
       regoli ddettaljati għat-twettiq ta' din l-analiżi.

(5)    L-Awtorità Kompetenti tal-Kroazja appuntat Direttorat għall-Appoġġ Strutturali u tas-
       Suq fl-Agrikoltura, unità organizzattiva fil-Ministeru ta' l-Agrikoltura, l-Foresti u l-
       Immaniġġjar ta' l-Ilma li jaġixxi bħala l-Aġenzija SAPARD. Din ser tkun responsabbli
       għall-implimentazzjoni ta’ dawn il-miżuri: Nru 1 "Investimenti f'Azjendi Agrikoli" u
       Nru 2 "Titjib fl-Ipproċessar u l-Promozzjoni ta' Prodotti Agrikoli u tas-Sajd" kif
       definiti fil-Programm ta' Żvilupp Rurali li kien approvat bid-Deċiżjoni tal-
       Kummissjoni C(2006) 301 fit-8 ta' Frar 2006; Filwaqt illi l-Fond Nazzjonali, fi ħdan
       il-Ministeru tal-Finanzi, kien appuntat għall-funzjonijiet finanzjarji li għandu jaqdi fil-
       kwadru ta' l-implimentazzjoni tal-Programm SAPARD.

(6)    Skond ir-Regolament (KE) Nru. 1266/1999 u r-Regolament (KE) Nru. 2222/2000, il-
       Kummissjoni analiza l-programm/proġett ta’ kapaċità amministrattiv nazzjonali u
       settorjali, l-proċeduri ta’ kontrolli finanzjajri u strutturi ta’ finanzi pubbliċi u
       jikkonsidra li, għall-implimentazzjoni ta’ dawn il-miżuri msemmija, il-Kroazja tħares
       id-disposizzjonijiet tal-Artikoli 4 sa 6 u tal-Anness tar-Regolament (KE) Nru.
       2222/2000. Ir-Rumanija tħares ukoll il-kondizzjonijiet minimi stabbiliti fl-Anness tar-
       Regolament (KE) Nru. 1266/1999.

(7)    Partikolarment, l-Aġenzija SAPARD implimentat dawn il-kriterji ta’ akkreditament li
       ġejjin, b’sodisfazzjon: proċeduri bil-miktub, seperazzjoni tax-xogħlijiet, approvazzjoni
       tal-proġett u kontrolli qabel ma jsir il-ħlas, proċeduri tal-pagamenti, proċeduri tal-
       kontijiet u verifiki interni.

(8)    Fl-14 ta' Marzu 2006 l-Awtoritajiet Kroati provdew lista ta' nefqa eliġibbli
       f'konformità ma' l-Artikolu 4(1), Taqsima B tal-MAFA. Il-lista kienet parzjalment
       modifikata b'ittra datata t-12 ta' Lulju 2006. Il-Kummissjoni hija mħeġġa tieħu
       deċiżjoni f'dan ir-rispett.

(9)    Il-Fond Nazzjonali fi ħdan il-Ministeru tal-Finanzi implimenta, b’mod sodisfaċenti,
       dawn il-kriterji għall-funzjonijiet finanzjarji li huwa dovut li jwettaq fil-qafas tal-
       implimentazzjoni tal-programm SAPARD fil Kroazja: verifika, amministrazzjoni tat-
       teżor, irċevuti tal-fondi, ħruġ ta’ flus lill-Aġenzija SAPARD u verifiki interni.

(10)   Huwa għalhekk xieraq li titneħħa l-kundzzjoni ta’ approvazzjoni ex-ante msemmija fl-
       Artikolu 12(1) tar-Regolament (KE) Nru. 1266/1999 u biex tingħata lill-Aġenzija
       SAPARD u lill-Fond Nazzjonali fil-Kroazja l-amministrazzjoni tal-għajnuna fuq bażi
       deċentralizata.

(11)   Madankollu, minħabba li l-verifiki li saru mill-Kummissjoni għal miżura Nru 1
       "Investimenti f'Azjendi Agrikoli" u Nru 2 "Titjib fl-Ipproċessar u l-Promozzjoni ta'
       Prodotti Agrikoli u tas-Sajd" huma bażati fuq sistema li mhix qed topera għal kollox
 ---pagebreak--- 702             MT            Il-Ġurnal Uffiċjali ta’ l-Unjoni Ewropea                 24.12.2008

       fir-rigward ta' l-elementi rilevanti, huwa għalhekk xieraq li tkun mgħoddija l-ġestjoni
       tal-programm SAPARD lill-Aġenzija SAPARD u fuq il-Ministeru tal-Finanzi
       Pubbliċi, il-Fond Nazzjonali, skond l-Artikolu 3(2) tar-Regolament (KE) Nru
       2222/2000, fuq bażi proviżorja.

(12)   Huwa maħsub li l-ġestjoni sħiħa tgħaddi lis-Sapard biss wara li jkunu saru aktar
       verifiki biex ikun żgurat li s-sistema taħdem b'mod sodisfaċenti, u wara li tkun
       imwettqa kull rakkomandazzjoni li l-Kummissjoni tista' toħroġ fir-rigward li tgħaddi l-
       ġestjoni tal-għajnuna lill-Aġenzija SAPARD, taħt ir-responsabbilità tal-Ministeru ta' l-
       Agrikultura, Foresti, Ilmijiet u l-Ambjent u fuq il-Ministeru tal-Finanzi, il-Fond
       Nazzjonali.

(13)   Bil-għan illi jittieħed kont tal-kundizzjonijiet ta' l-Artikolu 8(1)(b), taqsima A tal-
       MAFA, l-infiq skond din id-Deċiżjoni huma eleġibli għal kofinanzjament tal-
       Komunità jekk jintefqu biss minn benfiċjarji mid-data ta’ din id-Deċiżjoni jew, jekk
       aktar tard, Id-data ta' l-istrument li jagħmilhom benefiċjarji għall-proġett in kwestjoni,
       bil-kondizzjoni illi f’kull każ l-għajnuna ma tkunx imħallsa mill-Aġenzija SAPARD
       qabel il-ġurnata ta’ din id-Deċiżjoni.

IDDEĊIEDIET KIF ĠEJ:

                                           Artikolu 1

        Il-kundizzjoni ta' approvazzjoni ex-ante mill-Kummissjoni għall-għażla ta' proġett u
        l-kuntratti għall-miżura Nru 1 "Investimenti f'Azjendi Agrikoli" u Nru 2 "Titjib fl-
        Ipproċessar u l-Promozzjoni ta' Prodotti Agrikoli u tas-Sajd" mill-Kroazja previsti fl-
        Artikolu 12(1) tar-Regolament (KE) Nru 1266/1999 hija b'dan imneħħija.

                                           Artikolu 2

        L-immaniġġjar tal-Programm SAPARD jingħata fuq bażi proviżorja lil:

1.      Id- Direttorat għall-Appoġġ Strutturali u tas-Suq fl-Agrikoltura, unità organizzattiva
        fil-Ministeru ta' l-Agrikoltura, l-Foresti u l-Immaniġġjar ta' l-Ilma li jaġixxi bħala l-
        Aġenzija SAPARD fil-Kroazja, Avenija grada Vukovara 269D, 10000 Zagreb, għall-
        implimentazzjoni tal-miżura Nru 1 "Investimenti f'Azjendi Agrikoli" u Nru 2 "Titjib
        fl-Ipproċessar u l-Promozzjoni ta' Prodotti Agrikoli u tas-Sajd" kif definiti fil-
        Programm ta' l-Iżvilupp Rurali li ġie approvat bid-Deċiżjoni tal-Kummissjoni
        C(2006) 301 tat-8 ta' Frar 2006;

2.      Il-Fond Nazzjonali fi ħdan il-Ministeru tal-Finanzi, Katančičeva 5, 10000 Zagreb,
        għall-funzjonijiet finanzjarji li se jwettaq fil-qafas tal-implimentazzjoni tal-
        programm SAPARD fil-Kroazja.

                                           Artikolu 3

        Nefqa skond din id-Deċiżjoni għandha tkun eliġibbli għall-ko-finanzjament tal-
        Komunità b6iss jekk issir mill-benefiċjarji mid-data ta' din id-Deċiżjoni, jew, jekk
 ---pagebreak--- 24.12.2008      MT             Il-Ġurnal Uffiċjali ta’ l-Unjoni Ewropea                       703

         wara, id-data ta' l-istrument li jagħmilhom benefiċjarji għall-proġett partikolari, ħlief
         għall-istudji ta' fattibbilità u oħrajn relatati, sakemm f'kull każ ma tkunx imħallsa
         mill-Aġenzija SAPARD qabel id-data ta' din id-Deċiżjoni.

                                            Artikolu 4

         Mingħajr preġudizzju għal xi deċiżjoni li tagħti għajnuna taħt il-programm SAPARD
         għal benefiċjarji individwali, ir-reġola għall-eliġibilità ta' spiża proposta Kroazja
         b'ittra Nru "Klasa: 910-01/05—01/8, Urbroj: 513-05-06/06-28" ta' l-14 ta' Marzu
         2006 u rreġistrata fil-Kummissjoni fil-21 ta' Marzu 2006 bin-Numru 08347, kif
         modifikata b'ittra Nru "Klasa: 910-01/05—01/221, Urbroj: 513-05-06/06-9" tat-23 ta'
         Ġunju 2006 u rreġistrata fil-Kummissjoni fil-11 ta' Lulju 2006 bin-Numru 20627,
         għandha tapplika.

Magħmul fi Brussell, 29 ta’ Settembru 2006

                                               Għall-Kummissjoni
                                               Mariann Fischer Boel
                                               Membru tal-Kummissjoni